Izvor: Tanjug

Norveška je Srbiji donirala pet miliona evra kao hitnu pomoć u borbi protiv koronavirusa, saopštio je norveški ambasador u Srbiji Jerno Eugen Jelstad na sastanku sa predsednikom Srbije Aleksandrom Vučićem.

Vučić je zahvalio Norvešekoj, istakavši da je veoma značajno što su norveški prijatelji pronašli način da pomognu Srbiji.



"Hvala im za ljubav i pažnju koju pokazuju prema našem narodu. Nadamo se da će naši norveški prijatelji uspeti da nam obezbede 10 respiratora i to bi bio ogroman doprinos našem zdravstvenom sistemu", napisao je Vučić na svom "Instagram" nalogu.



Vučić je naglasio da je važno sačuvati živote i da svi budu ujedinjeni u toj borbi.



"Uveren sam da ćemo uz vašu pomoć i podršku uspeti da prebrodimo ovaj težak period i da pobedimo. Živelo srpsko-norveško prijateljstvo! Živela Srbija", naveo je Vučić.

Sve vesti o koronavirusu pratite u Blogu uživo i na posebnoj stranici Koronavirus.